สื่อแข่งขันหนักสื่อรถไฟฟ้าแรง
วงการโทรทัศน์เข้าสู่ยุคเปลี่ยนถ่าย เป็นโอกาสของผู้ประกอบการรายเล็ก
27 ธ.ค. 2555

วงการโทรทัศน์เข้าสู่ยุคเปลี่ยนถ่าย เป็นโอกาสของผู้ประกอบการรายเล็ก
การรับชมทีวีผ่านจานดาวเทียมแทนเสาอากาศที่มีแนวโน้มเพิ่มสูงขึ้นต่อเนื่อง ส่งผลให้เกิดทีวีดาวเทียมช่องใหม่ๆ ที่ได้รับความนิยม เข้ามาแย่งชิงเม็ดเงินโฆษณากับสื่อฟรีทีวีในปัจจุบัน ขณะที่ฟรีทีวีปัจจุบัน ซึ่งมีเพียงช่อง 3, 5, 7 และ 9 จะมีคู่แข่งที่เพิ่มขึ้นในระยะ 3-5 ปีข้างหน้า เนื่องจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีแผนปรับเปลี่ยนระบบการรับชมฟรีทีวีจากอะนาล็อกเป็นดิจิตอลอย่างสมบูรณ์แบบในอีก 10 ปีข้างหน้า โดยแม้จะอนุญาตให้ฟรีทีวีปัจจุบันทดลองออกออกอากาศแบบดิจิตอลควบคู่กับระบบอะนาล็อกปัจจุบันตั้งแต่ปี 2556 เป็นต้นไป โดยไม่มีค่าใช้จ่าย แต่ กสทช. จะเปิดประมูลทีวีดิจิตอลอีก 24 ช่องใหม่ ซึ่งคาดจะสามารถให้บริการได้ในช่วง 12 ปีข้างหน้า หลังจากติดตั้งระบบสมบูรณ์ 
อย่างไรก็ตาม ในช่วงเริ่มต้นการรับชมช่องทีวีดิจิตอลยังมีอุปสรรค เพราะต้องติดตั้งกล่องรับสัญญาณ หากระบบทีวียังเป็นรุ่นเก่าที่ไม่รองรับการรับสัญญาณระบบดิจิตอลถือเป็นโอกาสของผู้ประกอบการายเล็ก ที่เดิมเป็นผู้ผลิตรายการและก้าวสู่การเป็นเจ้าของช่องสถานีดาวเทียม และ/หรือจะเป็นเจ้าของช่องทีวีดิจิตอลในอนาคต ขณะที่ฟรีทีวีรายเดิมจะมีคู่แข่งเพิ่มขึ้นต่อเนื่องในอนาคต
สื่อทางเลือกยังมีโอกาสเติบโต
สื่อทางเลือกใหม่ โดยเฉพาะช่องทีวีดาวเทียมที่ประสบความสำเร็จยังมีโอกาสเติบโตอย่างต่อเนื่อง เพราะอัตราค่าโฆษณาที่ต่ำเพียง 3,000-5,000 บาทต่อนาที ต่ำกว่าฟรีทีวีปัจจุบันเกิน 50 เท่าตัว จึงยังมีช่องว่างให้ปรับขึ้นอัตราค่าโฆษณาได้อย่างต่อเนื่องเฉลี่ยปีละ 3050% ในระยะ 5 ปีนับจากนี้ ขณะที่สื่อนอกบ้านประเภท สื่อรถไฟฟ้า และสื่อในห้าง ยังมีแนวโน้มเติบโตอย่างต่อเนื่องเช่นกัน โดยสื่อรถไฟฟ้าสามารถตอบโจทย์กลุ่มคนยุคใหม่ที่มีแนวโน้มเดินทางด้วยรถไฟฟ้าเพิ่มขึ้นอย่างต่อเนื่อง จากการหันมานิยมพักอาศัยตามคอนโดใกล้แนวรถไฟฟ้า และส่วนต่อขยายรถไฟฟ้าที่จะเกิดขึ้นในอนาคต ขณะที่สื่อในห้างยังมีแนวโน้มเติบโตต่อเนื่องเช่นกันจากการขยายสาขาเชิงรุกของบรรดาร้านค้าปลีกทันสมัยในประเทศไทย และพฤติกรรมผู้บริโภคที่เปลี่ยนมาซื้อสินค้าในโมเดิร์นเทรดเพิ่มขึ้นอย่างต่อเนื่อง
ดังนั้น คงน้ำหนัก “น้อยกว่าตลาด” เลือกบริษัท วีจีไอ โกลบอล (VGI) บริษัท เวิร์คพอยท์ เอ็นเทอร์เทนเมนท์ (WORK) เป็นหุ้นแนะนำ
ขณะที่ฟรีทีวีมีปัจจัยกดดันการเติบโตระยะยาว ทั้งจากทีวีดิจิตอลที่ประมูลใหม่และทีวีดาวเทียม
อย่างไรก็ตาม สื่อทางเลือกใหม่ยังมาแรง โดยเฉพาะสื่อรถไฟฟ้าและสื่อในห้าง ฝ่ายวิจัยแนะนำ “ซื้อ” VGI และเลือกเป็นหุ้นแนะนำ กลุ่มแม้ราคาปัจจุบันจะเกินมูลค่าที่เหมาะสม ปี 2555/2556 แต่ฝ่ายวิจัยจะปรับมาใช้มูลค่าที่เหมาะสม ปี 2556/2557 หลังประกาศงบงวดไตรมาส 3 ปี 2555/2556 ช่วงเดือน ก.พ. 2556 โดยเบื้องต้นมูลค่าที่เหมาะสมปีอยู่ที่ 100 บาท 
ทั้งนี้ ในส่วนของผู้ให้บริการสื่อทีวี ฝ่ายวิจัยชื่นชอบ WORK (มูลค่าที่เหมาะสมอยู่ที่ 2555) มากสุด เพราะกำไรในปี 2556 มีแนวโน้มเติบโตก้าวกระโดด จากการปรับขึ้นอัตราค่าโฆษณารายการในฟรีทีวีเฉลี่ยราว 10% และปรับขึ้นอัตราค่าโฆษณาทีวีดาวเทียมจาก 6,000 บาทต่อนาที เป็น 1 หมื่นบาทต่อนาที รวมทั้งขยายเวลาการออกอากาศรายการใหม่ต่อวันจาก 8 เป็น 12 ชั่วโมงต่อวัน และลดการรีรันรายการจาก 2 รอบต่อวัน (รอบละ 8 ชั่วโมง) เหลือเพียง 1 รอบต่อวัน (รอบละ 12 ชั่วโมง)